Wëjôzd òrganizowóny przez tamtészi Ceńter Kùlturë ju drëdżi rôz béł leżnoscą do jintegracje i promòwaniô Kaszëb w pôłniowi Pòlsce. To sã zaczãło òd Skarżiska Kamianny, dze ze zaczekawienim bëłë prżëjãté wëstãpë, tradicjowi môltëch i wëstôwk ò rëbacczich pielgrzimkach a prezentacjô kaszëbsczich nótów. To je dlô naju zwëczajné, a dlô gòspòdarzów to bëła richtich egzotika – cwierdzą delegacë gminë Gniewino. Jinaczi bëło w gminie Łapsze Niżne, jaczé më téż òdwiedzëlë – cwierdzy Róman Drzéżdżón z mùzeùm we Wejrowie. Nôwôżniészi elemeńt wëjazdu to bëło òdemkniãcé wëstôwkù na zómkù w Niedzycë. Òbiekt jaczi przëjimô tësące letników to je bëlny môl na promòcjã i ju pò łońsczim wëjezdze to je widzec, że dzãka zaprezeńtowaniémù sã w tim placu gmina Gniewino przëjãła letników z pôłniowi Pòlsczi i Słowacje, jaczi prawie tam sã doznelë ò nordowòkaszëbsczich atrakcjach.